Unionin tuomioistuimen tuomio (suuri jaosto) 4.4.2017 – Valittajana Euroopan oikeusasiamies ja muuna osapuolena Claire Staelen
(Asia C-337/15 P)1
(Muutoksenhaku – Sopimussuhteen ulkopuolinen Euroopan unionin vastuu – Euroopan oikeusasiamiehen suorittama sellaisen kantelun käsittely, joka koskee avoimen kilpailun perusteella laaditun soveltuvien hakijoiden luettelon hallinnointia – Huolellisuusvelvoitteen laiminlyönnit – Unionin oikeussäännön ”riittävän ilmeisen rikkomisen” käsite – Henkinen kärsimys – Luottamuksen menetys Euroopan oikeusasiamiehen toimistoon)
Oikeudenkäyntikieli: ranska
Asianosaiset
Valittaja: Euroopan oikeusasiamies (asiamiehet: aluksi G. Grill, sitten L. Papadias ja P. Dyrberg)
Muu osapuoli: Claire Staelen (edustaja: V. Olona, avocate)
Tuomiolauselma
Claire Staelenin vastineessaan esittämä vaatimus siitä, että Euroopan oikeusasiamies on velvoitettava maksamaan hänelle 50 000 euron korvaus, jätetään tutkimatta.
Euroopan unionin yleisen tuomioistuimen 29.4.2015 antaman tuomion Staelen v. oikeusasiamies (T-217/11, EU:T:2015:238) tuomiolauselman 1, 3 ja 4 kohta kumotaan.
Euroopan oikeusasiamies velvoitetaan maksamaan Claire Staelenille 7 000 euron korvaus.
Claire Staelen vastaa omista oikeudenkäyntikuluistaan, ja hänet velvoitetaan korvaamaan Euroopan oikeusasiamiehelle oikeudenkäyntikulut, jotka liittyvät vastavalitukseen, joka on hylätty 29.6.2016 annetulla määräyksellä oikeusasiamies v. Staelen (C-337/15 P, ei julkaistu, EU:C:2016:670).
Euroopan oikeusasiamies vastaa omista oikeudenkäyntikuluistaan, ja hänet velvoitetaan korvamaan Claire Staelenin oikeudenkäyntikulut, jotka liittyvät sekä asian käsittelyyn ensimmäisessä oikeusasteessa että päävalitukseen.
____________
1 EUVL C 294, 7.9.2015.